မၼ်ꩦူၵၻေဝပုတ်တဝိမႃၼဝတ်ထု၊ ၶုၼ်ၽီၶဵတ်ႇ

2- ပုရိသဝိမႃၼ 

 5 - မႁႃရထဝၷ် 

 1 - မၼ်ꩦူၵၻေဝပုတ်တဝိမႃၼဝတ်ထု၊ ၶုၼ်ၽီၶဵတ်ႇ 
             ၶုၼ်ၽီ တမ်ႈတီႈ ႁိမ်းၼွင်ႇၼမ်ႉ မိူဝ်ႈၽွင်းလႆႈပဵၼ်ၶဵတ်ႇ ဝၼ်းၼိုင်ႈ ၽွင်းတိုၵ်ႉထွမ်ႇတြႃး ၽြႃးပဵၼ်ၸဝ်ႈ ယူႇၼၼ်ႉ လႆႈတၢႆယွၼ်ႉ လုၵ်ႈဢွၼ်ႇလဵင်ႉဝူဝ်းသေ မိူဝ်းၽႅဝ်မိူင်းၽီ လႆႈမိူဝ်းပဵၼ် ၶုၼ်ၽီ ၽုင်းတၼ်းၶူဝ်းယႂ်ႇ ၸိုဝ်ႈ သဵင်လိုဝ်းလင် ဢူဢၢႆသၢႆငဝ်း တဵမ်ထူၼ်ႈလႄႈ

 857။ ဢဝ်ၽုင်းတၼ်းၶူဝ်းလႄႈသင်၊ ဢဝ်လွင်ႈဢလုမ်းဢလၢင်းၼမ်လႄႈသင် ဢူဢၢႆသၢႆငဝ်း ႁိူဝ်ႈႁိူင်းပိူင်းသႂ် လီႁၢၼ်ႉၸႂ် ႁဵတ်းႁႂ်ႈ ၵူႈပႃႈၵူႈၽၢႆႇ ႁိူဝ်ႈလႅင်းသေ မႃးၵူမ်ႈၵွမ်းၼွမ်းဝႆႈ တမ်ႈတီႈ ႁိမ်းတိၼ်ၵဝ်ၼႆႉ ပဵၼ်ၽႂ်ၼေႃး (ၼႆ မုၼ်ၶမ်းၽြႃးထၢမ်ၵႂႃႇယဝ်ႉ)။

 858။ ၶႃႈတပႄးႁဝ်းၼႆႉ မိူဝ်ႈၸၢတ်ႈၵွၼ်ႇ လႆႈပဵၼ်ၶဵတ်ႇ ယူႇၵႂ်ႈၵိၼ်ၸမ် တီႈႁိမ်းၼွင်ဢေႃႈ။ ၽွင်းမိူဝ်ႈ တိုၵ်ႉထွမ်ႇတြႃး ၸဝ်ႈႁဝ်းယူႇၼၼ်ႉ လုၵ်ႈဢွၼ်ႇလဵင်ႉဝူဝ်း မႃးဢဝ်တၢႆ ၶႃႈတပႄးဢေႃႈ။

 859။ ယွၼ်ႉပိူဝ်ႈ ၸႂ်ယုမ်ႇယမ်ဢွၼ်ႇ ၼိုင်ႈၵႅပ်ႉၼၼ်ႉသေ တူၺ်းၶႃႈလူး တမ်ႈတီႈ ၶႃႈတပႄးၼၼ်ႉ  လွင်ႈတဵမ် ထူၼ်ႈလႄႈသင်၊ လွင်ႈဢလုမ်းဢလၢင်းၼမ်လႄႈသင် လႆႈပဵၼ်မႃးယဝ်ႉ။ တူၺ်းဢူၽုင်းဢႃႇၼုၽေႃႇ ၶႃႈ တပႄးၶႃႈလႄႈ။ ငဝ်းတူဝ်ၶိင်းၶႃႈႁဝ်းလႄႈသင်၊ လွင်ႈႁိူဝ်ႈႁိူင်းပိူင်းသႂ် ၶႃႈႁဝ်းၼၼ်ႉလႄႈသင် တူၺ်းႁၼ်ၶႃႈလႄႈ။ 

 860။ သတ်ႉတဝႃႇ ၸိူဝ်းဢၼ်လႆႈထွမ်ႇငိၼ်း လိၼ်းထမ်း တြႃးၽြႃးပဵၼ်ၸဝ်ႈ ၸိူဝ်ႉၶိူဝ်းၵေႃးတမၼၼ်ႉ တႄႉ တၵ်းတေလႆႈႁွတ်ႈထိုင် တီႈဢမ်ႇမီးလွင်ႈၶီၼႅင်၊ တီႈ(ၼိပ်ႉပၢၼ်ႇ)ၼိမ်မၼ်ႈ ဢမ်ႇၵၢတ်ႈယဝ်ႉ (ၼႆ လၢတ်ႈၵႂႃႇ ၼင်ႇၼႆယဝ်ႉ)

             မၼ်ꩦူၵဝိမႃၼဝတ်ထု ႁူဝ်ႁႅၵ်ႈပိူၼ်ႈ သုတ်းယဝ်ႉ။

 ၽိုၼ်ဢိင် 

Category:!Main category
ပိူင်ထၢၼ်ႈ:ဝိမႃႇၼဝတ်ႉထု